Kwa Las Vegas, Nevada, banyalani bangwe ba e seng Basupi ba ne ba batla lefelo le le didimetseng le ba ka nnang mo go lone, ka jalo ba ne ba rekisa ntlo ya bone gore ba fudugele kwa Dominican Republic. Le fa go ntse jalo, ba ne ba tshwanetse go tswa mo ntlong ya bone malatsi a le lesome pele ga letsatsi le sefofane sa bone se neng se rulaganyeditswe go tsamaya ka lone. Baagelani ba banyalani bano ba e leng Basupi ba ga Jehofa ba ne ba ba thusa ka go ba laletsa gore ba nne le bone mo ntlong ya bone. Fa ba ntse ba nna le bone, banyalani bano ba ne ba ya pokanong kwa Holong ya Bogosi. Ba ne ba gakgamadiwa ba bo ba kgatlhiwa ke go utlwa go umakiwa letlha la 1914. Ba ne ba itse gore letlha leno e ne e le la botlhokwa mo hisitoring ya lefatshe. Fa banyalani bao ba fitlha kwa Dominican Republic, ba ne ba kopa thuto ya Baebele mo Basuping ba ntlha ba ba neng ba ba etela. Dikgwedi di le 14 morago ga moo, ba ne ba ineela ba bo ba kolobediwa ka bobedi jwa bone.